Escola+Projecte

=__Escola Projecte__=



A l'Escola Projecte impartim els nivells d'educació infantil, primària i ESO i ens caracteritzem per una sèrie de trets que defineixen la nostra tasca educativa. De forma sintètica es poden resumir en els següents: Som una **escola laica**. Considerem la diversitat com a un element enriquidor pel que fa a la formació com a persones i com a una eina pedagògica útil i efectiva en la nostra pràctica docent. Som una **escola catalana**, tant des de l'arrelament a la pròpia cultura en llengua i en continguts, com en la visió oberta i integradora de la diversitat linguïstica i cultural del nostre país.

Volem mantenir unes **mides humanes**, per això hi ha un sol grup per nivell. La relació i coneixement mutuu de professors i alumnes i entre alumnes de diferents grups, permeten a l'alumne/a sentir-se reconegut/da i copsar l'escola com a "seva".

Un eix bàsic, és l'**educació en valors**. A les diferents etapes s'inclouen continguts, estratègies i projectes col.lectius que contribueixen al diàleg, el raonament moral, la presa de decisions i a l'aprenentatge de valors que facin possible una convivència basada en el respecte, el pluralisme, la solidaritat, llibertat, justícia i dignitat humana. A través de la participació i col.laboració en les tasques educatives, fomentem l'autonomia, afavorint el procés maduratiu tant a nivel individual com grupal, i ajudant a desenvolupar l'autoestima de cadascun dels alumnes que formen Projecte. A l'escola, des de la seva fundació, portem a terme la **integració d'alumnes afectats d'hemofília**. En l'actualitat, a Projecte, el nombre d'alumnes afectats és aproximadament d'un 2% i disposem d'un servei d'infermeria que permet atendre'ls i millorar les seves condicions de vida. Creiem que aquest tipus d'integració afavoreix, als nens afectats d'hemofília pel servei específic que l'escola els proporciona, i als altres nens i nenes que conviuen amb ells al permetre desenvolupar una sensibilitat especial envers aquelles persones que sofreixen algun tipus de limitació.

Les **Noves Tecnologies**. Des d'una vessant pedagògica pràctica, fem servir aquesta eina com a recurs dins les diferents etapes i àrees. L'experiència de tots aquests anys en la introducció de les noves tecnologies des d'una posició lúdica i motivadora, permet desenvolupar els recursos i les estratègies bàsiques a nivell d'usuari/a. Totes aquestes característiques, tenen com a objectiu desvetllar i potenciar en cada alumne/a totes les capacitats que puguin contribuir al seu progrés com a persona, tant individual, com a col.lectiva i socialment, així com potenciar estils d'aprenentatge i capacitats de treball amb el grau d'autonomia suficient que permeti l'aplicació a nous entorns i situacions, necessàries a nivell pedagògic, social i laboral. Pretenem que l'escola sigui un lloc de confiança i acollidor, que generi seguretat i sigui ric afectivament, tant per a l'alumnat com per als pares.

=__Colònies a Can Pau__= Aquest any, els nens i nenes de **1r a 4t** anirem a **Can Pau (Peratallada)**.